Predkladacia správa

Na pozvanie Ehuda Olmerta, predsedu vlády Štátu Izrael uskutoční predseda vlády Slovenskej republiky Robert Fico v dňoch 18. až 21. marca 2007 oficiálnu návštevu Štátu Izrael. 

Obsahom rokovaní budú predovšetkým otázky rozvoja bilaterálnych slovensko-izraelských vzťahov, hodnotenie úrovne dosiahnutej vzájomnej spolupráce v rôznych oblastiach spoločného záujmu a vytýčenie perspektívy jej rozširovania do budúcnosti. 

V zahraničnopolitickej oblasti budú prerokované aj otázky aktuálneho vývoja situácie na Blízkom a Strednom východe a mierového procesu v izraelsko-palestínskom konflikte a aktuálne otázky medzinárodnopolitického diania.

Charakter predkladaného materiálu si nevyžadoval jeho predloženie na medzirezortné pripomienkové konanie.